AKHBAR : BULETIN TV3 MUKA SURAT : ONLINE TARIKH : 01 MAC 2023 HARI : RABU SENTIMEN : POSITIF KUALA LUMPUR: Pelaksanaan diskaun bayaran balik pinjaman Perbadanan Tabung Pendidikan Tinggi Nasional (PTPTN) sehingga 20 peratus yang berkuat kuasa mulai hari ini membabitkan empat kategori termasuk diskaun 20 peratus atas baki hutang untuk penyelesaian penuh pinjaman. Selain itu, PTPTN dalam satu kenyataan hari ini turut memaklumkan diskaun sebanyak 15 peratus untuk penyelesaian sekurang-kurangnya 50 peratus daripada keseluruhan baki hutang. Katanya, pemberian diskaun 15 peratus untuk bayaran balik melalui potongan gaji atau debitterus (Direct Debit) mengikut jadual bayaran balik juga diberikan kepada peminjam serta diskaun lima peratus untuk bayaran balik melalui aplikasi myPTPTN. "Semua peminjam PTPTN termasuk yang dikenakan tindakan penguatkuasaan dan penerima wang pendahuluan pinjaman (WPP) layak menikmati insentif ini. Sementara itu, PTPTN memaklumkan, bagi peminjam yang ingin membuat penyelesaian penuh pinjaman atau sekurang-kurangnya 50 peratus daripada baki hutang perlu membuat pengesahan baki pinjaman melalui aplikasi myPTPTN atau portal rasmi PTPTN di atau
menghubungi Eksekutif Pemasaran PTPTN sebelum membuat bayaran balik melalui saluran bayaran yang disediakan. Peminjam yang sedang membuat bayaran balik melalui potongan gaji atau DebitTerus (Direct Debit) layak mendapat diskaun 15 peratus secara automatik. "Peminjam yang ingin membuat potongan gaji atau Debit Terus (Direct Debit) pula boleh membuat permohonan melalui aplikasi myPTPTN atau portal rasmi PTPTN "Peminjam boleh memilih salah satu atau kedua-dua saluran untuk menikmati insentif ini," katanya menurut kenyataan itu. Selain itu, diskaun lima peratus juga diberikan bagi bayaran balik yang dibuat melalui aplikasi myPTPTN. "Peminjam boleh memuat turun aplikasi myPTPTN melalui "App Store"bagi pengguna iOS, "Play Store" bagi pengguna Android dan "Huawei AppGallery" untukpengguna Huawei. "Peminjam PTPTN hanya perlu melalui proses aturan keselamatanyang mudah dan seterusnya dapat menggunakan aplikasi ini dengan cepat dan selamat. Bagi kemudahan pelaksanaan penangguhan bayaran balik pula,PTPTN memaklumkan semua peminjam yang dalam tempoh membayar balik dan mempunyai pendapatan bulanan RM1,800(gaji kasar) ke bawah layak memohon penangguhan kecuali peminjam yang menyertai Debt Management Programme (DMP) di bawah Agensi Kaunseling dan Pengurusan Kredit(AKPK) bagi pinjaman PTPTN. Permohonan penangguhan boleh dibuat mulai hari ini melalui portalrasmi PTPTN di Peminjam perlu melengkapkan maklumat perhubungan, maklumat pekerjaan, memuat naik dokumen pendapatan bulanan terkini danmembuat perakuan kebenaran ke atas maklumat yang diberikan. "PTPTN akan memaklumkan status kelulusan melalui e-mel yang dikemaskini semasa peminjam membuat permohonan dalam tempoh 14 hari bekerja selepas permohonan diterima. "Peminjam yang diluluskan penangguhan, akan dikecualikan daripada tindakan penguatkuasaan dan perundangan sepanjang tempohpenangguhan bayaran balik berkuatkuasa," katanya. "Kos pentadbiran atau ujrah juga tidak dikenakan sepanjang tempoh penangguhan diberikan," katanya.
PTPTN menyifatkan insentif yang diberikan kepada peminjam PTPTN menunjukkan komitmenkerajaan dalam menyokong usaha PTPTN sebagai agensi di bawah Kementerian Pendidikan Tinggi (KPT) bagi memastikan kebajikan para peminjam dan kelestarian dana pinjaman pendidikan untuk generasi akan datang. "PTPTN menyambut baiki nsentif yang diberikan kepada peminjam PTPTN melalui pembentangan Belanjawan2023 oleh Perdana Menteri yang juga Menteri Kewangan Datuk Seri Anwar Ibrahim bertemakan 'Membangun Malaysia MADANI'. Untuk sebarang pertanyaan, peminjam boleh melayari portal rasmi PTPTN di atau menghubungi PTPTN melalui saluran Careline PTPTN di 03-21933000 yang beroperasi Isnin hingga Jumaat dari jam 9 pagi hingga 5 petang. mulai-hari-ini/